1. ΝΟΜΟΣ υπ’ αριθ. 395 της 26/31 Ιουλ. 1976 (ΦΕΚ Α΄ 199) Περί απαγορεύσεως εξόδου εκ της Χώρας, ένεκα χρεών προς το Δημόσιον. Άρθρ.1.-1.Επιτρέπεται η απαγόρευσις, της εξόδου εκ της Χώρας Ελλήνων υπηκόων, εφ’ όσον ούτοι τυγχάνουν οφειλέται του Δημοσίου εκ πάσης αιτίας και η οφειλή των υπερβαίνει το ποσόν των 100.000 δραχ., ανεξαρτήτως του ληξιπροθέσμου ή μη ταύτης, προκειμένου δε περί οφειλής εκ λαθρεμπορίας ή τελωνειακής παραβάσεως εφ’ όσον αύτη υπερβαίνει το ποσόν των 10.000 δραχμών. Η ιδία απαγόρευσις επιτρέπεται εις περίπτωσιν κατά την οποίαν επίκειται βεβαίωσις χρέους προς το Δημόσιον, υπερβαίνοντος, κατά την εν τω προηγουμένω εδαφίω διάκρισιν, τα ως άνω ποσά. 2.Δι’ αποφάσεων του Υπουργού Οικονομικών, δημοσιευομένων δια της Εφημερίδος της Κυβερνήσεως, καθορίζονται αι αναγκαίαι λεπτομέρειαι εφαρμογής του παρόντος. 3.Τα εν παρ. 1 του παρόντος ποσά, δύνανται να μεταβάλλωνται εκάστοτε δι’ αποφάσεων του Υπουργού Οικονομικών, δημοσιευομένων δια της Εφημερίδος της Κυβερνήσεως. Για τις περιπτώσεις αναστολής της απαγορεύσεως εξόδου των οφειλετών βλέπε την παρ. 13 άρθρ. 22 Νόμ. 2166/1993, ΦΕΚ Α΄ 137 (ανωτ. σελ. 212,507). Άρθρ.2.-Η ισχύς του παρόντος Νόμου άρχεται από της δημοσιεύσεώς του δια της Εφημερίδος της Κυβερνήσεως. 